IPL 2020: ಪಂಜಾಬ್ ಹಾಗೂ ರಾಜಸ್ಥಾನ್ ನಡುವಿನ ಪಂದ್ಯದ ರೋಚಕ ಕ್ಷಣಗಳು Home IPL2020 IPL 2020: ಪಂಜಾಬ್ ಹಾಗೂ ರಾಜಸ್ಥಾನ್ ನಡುವಿನ ಪಂದ್ಯದ ರೋಚಕ ಕ್ಷಣಗಳು ದುಬೈನ ಶಾರ್ಜಾದಲ್ಲಿ ನಡೆದ ಐಪಿಎಲ್ ಪಂದ್ಯಾವಳಿಯ 9ನೇ ಮ್ಯಾಚ್ನಲ್ಲಿ ಕಿಂಗ್ಸ್ ಇಲೆವೆನ್ ಪಂಜಾಬ್ ವಿರುದ್ದ ರಾಜಸ್ಥಾನ್ ರಾಯಲ್ಸ್ ವೀರಾವೇಶದ ಗೆಲುವು ಸಾಧಿಸಿದೆ. ಈ ಗೆಲುವಿನೊಂದಿಗೆ ರಾಜಸ್ಥಾನ್ ಐಪಿಎಲ್ನಲ್ಲಿ ದಾಖಲೆಯ 224 ರನ್ಗಳ ಗುರಿ ಮುಟ್ಟಿ ಚರಿತ್ರೆ ಸೃಷ್ಟಿಸಿದೆ. ಪಂಜಾಬ್ ವಿರುದ್ಧದ ಪಂದ್ಯದಲ್ಲಿ ಮ್ಯಾಚ್ ವಿನ್ನಿಂಗ್ ಪ್ರದರ್ಶನ ನೀಡಿದ ಸಂಜು ಸ್ಯಾಮ್ಸನ್, ಈ ಆವೃತ್ತಿಯಲ್ಲಿ ಎರಡನೇ ಪಂದ್ಯ ಶ್ರೇಷ್ಠ ಪ್ರಶಸ್ತಿಯನ್ನ ಬಾಚಿಕೊಂಡ್ರು. 42 ಎಸೆತಗಳಲ್ಲಿ 7 ಸಿಕ್ಸರ್ ಬಾರಿಸಿದ ಸಂಜು 85 ರನ್ ಗಳಿಸಿದ್ರು. ಆರೆಂಜ್ ಕ್ಯಾಪ್ ತನ್ನಲ್ಲೇ ಉಳಿಸಿಕೊಳ್ಳುವಳ್ಳಿ ಕೆ.ಎಲ್.ರಾಹುಲ್ ಯಶಸ್ವಿಯಾಗಿದ್ದಾರೆ. ರಾಜಸ್ಥಾನ ವಿರುದ್ಧ 69ರನ್ ಗಳಿಸಿದ ರಾಹುಲ್, 13 ಆವೃತ್ತಿಯಲ್ಲಿ ಒಟ್ಟು 222 ರನ್ ಕಲೆಹಾಕಿದ್ದಾರೆ. ಇದ್ರಲ್ಲಿ 23 ಬೌಂಡರಿ, 9 ಸಿಕ್ಸರ್ಗಳಿವೆ. ನಿನ್ನೆ ಪಂದ್ಯದಲ್ಲಿ ನಿಕೋಲಸ್ ಪೂರನ್ ಸೂಪರ್ಮ್ಯಾನ್ನಂತೆ ಫೀಲ್ಡಿಂಗ್ ಮಾಡಿದ್ದಾರೆ. ಸ್ಯಾಮ್ಸನ್ ಬೌಂಡರಿ ಗೆರೆ ಆಚೆ ಬೀಳುವಂತೆ ಸಿಕ್ಸರ್ ಬಾರಿಸಿದ್ರು. ಆದ್ರೆ ಬೌಂಡರಿ ಗೆರೆಯಲ್ಲೇ ನಿಂತಿದ್ದ ಪೂರನ್ ಕ್ಯಾಚ್ ಹಿಡಿದು, ಸಿಕ್ಸ್ ತಡೆದಿದ್ದಾರೆ. ಇನ್ನೂ ಈ ಕ್ಯಾಚ್ ಬಗ್ಗೆ ಸಾಮಾಜಿಕ ಜಾಲತಾಣದಲ್ಲಿ ತಮ್ಮ ಅಭಿಪ್ರಾಯ ವ್ಯಕ್ತಪಡಿಸಿರುವ ಸಚಿನ್ ತೆಂಡೂಲ್ಕರ್ ನಾನು ನನ್ನ ವೃತ್ತಿ ಜೀವನದಲ್ಲಿ ನೋಡಿದ ಅದ್ಭುತ ಫೀಲ್ಡಿಂಗ್ ಎಂದು ಪೂರನ್ ಅವರನ್ನು ಕೊಂಡಾಡಿದ್ದಾರೆ. ಕಿಂಗ್ಸ್ ಇಲೆವೆನ್ ಪಂಜಾಬ್ ವಿರುದ್ಧ ರಾಜಸ್ಥಾನ ರಾಯಲ್ಸ್ ಕೊನೇ ಐದು ಓವರ್ನಲ್ಲಿ 86 ರನ್ ಬಾರಿಸಿದೆ. ಇನ್ನೇನು ಸೋತೇ ಬಿಟ್ವಿ ಅಂದುಕೊಂಡಿದ್ದ ರಾಜಸ್ಥಾನ, ರಾಹುಲ್ ತೆವಾಟಿಯಾ ಬಾರಿಸಿದ 5 ಸಿಕ್ಸ್ನಿಂದ ಗೆಲುವು ದಾಖಲಿಸಿತು. ರಾಜಸ್ಥಾನ್ ವಿರುದ್ಧ 50 ಎಸೆತಗಳನ್ನ ಎದುರಿಸಿದ ಮಯಾಂಕ್ ಅಗರ್ವಾಲ್ 10 ಬೌಂಡರಿ, 07 ಸಿಕ್ಸರ್ಗಳ ನೆರವಿನಿಂದ 106 ರನ್ ಗಳಿಸಿದರು. ಇನ್ನೂ ಮಯಾಂಕ್ ಹಾಗೂ ರಾಹುಲ್ 183 ರನ್ಗಳ ಜೊತೆಯಾಟವಾಡೋದ್ರೊಂದಿಗೆ ಇತಿಹಾಸ ಬರಿಯಿತು. ಐಪಿಎಲ್ನಲ್ಲಿ ಅತಿ ಹೆಚ್ಚಿನ ರನ್ ಕಲೆ ಹಾಕಿದ 3ನೇ ಆರಂಭಿಕ ಜೋಡಿ ಅನ್ನೋ ಹಿರಿಮೆಗೆ ಪಾತ್ರವಾಯಿತು. ರಾಜಸ್ಥಾನ ರಾಯಲ್ಸ್ ವಿರುದ್ಧ ಮೂರು ವಿಕೆಟ್ ಪಡೆದ ಮೊಹಮ್ಮದ್ ಶಮಿ, ಪರ್ಪಲ್ ಕ್ಯಾಪ್ ಪಡೆದುಕೊಂಡಿದ್ದಾರೆ. ಈ ಸೀಸನ್ನಲ್ಲಿ 3 ಪಂದ್ಯಗಳನ್ನಾಡಿರೋ ಮೊಹಮ್ಮದ್ ಶಮಿ ಒಟ್ಟು 7 ವಿಕೆಟ್ ಕಬಳಸಿದ್ದಾರೆ. Copyrights 2019 TV9 Kannada. All rights reserved.Designed and Developed by Veegam Software Pvt Ltd.